Document ID: 32000R2877

Κανονισμός (ΕΚ) αριθ. 2877/2000 της Επιτροπής
της 28ης Δεκεμβρίου 2000
για την τροποποίηση του κανονισμού (ΕΟΚ) αριθ. 1481/86 περί καθορισμού των τιμών των νωπών ή διατηρημένων με απλή ψύξη ολόκληρων σφαγίων αμνών, που διαπιστώνονται στις αντιπροσωπευτικές αγορές της Κοινότητας και περί του πίνακα των τιμών ορισμένων άλλων ποιοτήτων ολοκλήρων σφαγείων προβάτων εντός της Κοινότητας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2467/98 του Συμβουλίου, της 3ης Νοεμβρίου 1998, για την κοινή οργάνωση αγορών στον τομέα προβειού και αιγείου κρέατος(1), όπως τροποποιήθηκε από τον κανονισμό (ΕΚ) αριθ. 1669/2000(2), και ιδίως το άρθρο 4 παράγραφος 5,
Εκτιμώντας τα ακόλουθα:
(1) Ο κανονισμός (ΕΟΚ) αριθ. 1481/8 της Επιτροπής(3), όπως τροποποιήθηκε τελευταία από τον κανονισμό (ΕΚ) αριθ. 2733/1999(4), θεσπίζει τους κανόνες για τον καθορισμό των τιμών των νωπών ή διατηρημένων με απλή ψύξη σφαγίων αμνών στις αντιπροσωπευτικές αγορές της Κοινότητας και την παρακολούθηση των τιμών ορισμένων άλλων ποιοτήτων σφαγίων προβάτων στην Κοινότητα.
(2) Στο παράρτημα Ι αυτού του κανονισμού, οι συντελεστές που χρησιμοποιήθηκαν για τον υπολογισμό της μέσης τιμής των σφαγίων προβάτων στην Κοινότητα βασίζεται στη μέση στάθμιση των εθνικών μέσων τιμών στις αντιπροσωπευτικές αγορές της Κοινότητας και πρέπει να προσαρμοστούν υπό το φως των διαθέσιμων αριθμητικών στοιχείων όσον αφορά την παραγωγή προβάτων. Ο λόγος είναι ότι το μερίδιο των κρατών μελών στη συνολική παραγωγή της ΕΕ αλλάζει, σε πολλές περιπτώσεις, από έτος σε έτος.
(3) Στο παράρτημα ΙΙ αυτού του κανονισμού, οι συντελεστές στάθμισης που χρησιμοποιήθηκαν για τον καθορισμό των τιμών που διαπιστώθηκαν στις αντιπροσωπευτικές αγορές των κρατών μελών πρέπει να προσαρμοστούν, ώστε να αντανακλούν τη σχετική σημασία των περιφερειακών αγορών και τις κατηγορίες προϊόντων κατά τον υπολογισμό της μέσης εθνικής αντιπροσωπευτικής τιμής. Ο λόγος γι' αυτή την τροποποίηση είναι ότι η σημασία των μεμονωμένων περιφερειακών αγορών και των κατηγοριών των προϊόντων σε ένα κράτος μέλος μπορεί να μεταβάλλεται από έτος σε έτος.
(4) Στο παράρτημα ΙΙΙ αυτού του κανονισμού, τα ονόματα και οι ορισμοί των κατηγοριών των προϊόντων πρέπει να ενημερωθούν, ώστε να ευθυγραμμιστούν με τις μεταβαλλόμενες τάσεις που σημειώνονται στις περιφερειακές αγορές.
(5) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης προβάτων και αιγών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 1481/86 τροποποιείται ως εξής:
1. Το παράρτημα Ι αντικαθίσταται από το παράρτημα Ι του παρόντος κανονισμού.
2. Στο παράρτημα ΙΙ, τα σημεία Γ, Η και ΙΒ αντικαθίστανται από το παράρτημα ΙΙ του παρόντος κανονισμού.
3. Στο παράρτημα ΙΙΙ, το σημείο Η αντικαθίσταται από το παράρτημα ΙΙΙ του παρόντος κανονισμού.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ερωπαϊκών Κονοτήτων.
Εφαρμόζεται από την έναρξη της περιόδου εμπορίας 2001.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 28 Δεκεμβρίου 2000.

Labels: 3
2
17